Сіраціна Бруклін (фільм)

**«Сіраці́на Бру́клін»** () — амэрыканскі крымінальны фільм у стылі нэо-нуар 2019 году, які быў зьняты, зпрадусаваны і пастаўлены рэжысэрам Эдўардам Нортанам паводле аднаіменнага раману Джонатана Летэма 1999 году. Дзеі фільму адбываюцца ў Нью-Ёрку 1957 году, дзе прыватны сьледчы з сындромам Турэта поўны рашучасьці разьвязаць забойства свайго настаўніка. Разам з Нортанам у фільме таксама здымаліся Брус Ўіліс, Гугу Мбата-Роў, Бобі Канавэйл, Чэры Джонз, Алек Болдўін, Ітан Суплі і Ўілем Дэфо. Не зважаючы на тое, што сюжэт базуецца на адпаведным рамане, гісторыі, аднак, адрозьніваюцца. Сусьветная прэм’ера фільму адбылася на кінафэстывалі ў Тэлураідзе 30 жніўня 2019 году, а ў ЗША кінастужка была выпушчаная 1 лістапада 2019 году кампаніяй Warner Bros. Pictures.

## Зьмест
У 1950-я гады ў Нью-Ёрку Лаянэл Эсраг (Эдўард Нортан) працуе ў дэтэктыўным агенцтве разам з Гілбэртам Коні (Ітан Суплі), Дэні Фантлам (Далас Робэртс) і Тоні Вэрмантам (Бобі Канавэйл). Іхны бос, Фрэнк Міна (Брус Ўіліс), выратаваў іх яшчэ ў дзяцінстве з дзіцячага дома і гадаваў як сваіх дзяцей. Лаянэл, які атрымаў ад Фрэнка мянушку «Сіраціна Бруклін», пакутуе на сындром Турэта і абсэсіўна-кампульсійны разлад, якія часта адчужаюць яго ад людзей. Тым ня менш, Лаянэл валодае моцная моўнай і фатаграфічнай памяцьцю, што робіць яго адным зь лепшых дэтэктываў гораду.

Працуючы над сакрэтнай справай, Фрэнк просіць Лаянэля і Гілбэрта сачыць за ім на сустрэчы. Лаянэл слухае размову па тэлефоне, калі Фрэнк прадстаўляе невядомым людзям дакумэнты, якія пагражаюць дзелавой рэпутацыі чалавеку на імя Ўільям Лібэрман (Джош Пэйс). Пасьля Фрэнк і людзі зьязджаюць на аўтамабіле, але Лаянэл і Гілбэрт даганяюць іх толькі ў той момант, калі Фрэнка расстрэльваюць са зброі. Фрэнк яшчэ жывы, але па прыбыцьці ў шпіталь памірае фактычна на руках у Лаянэла. Удава Фрэнка, Джулія (Лэсьлі Ман), пакідае Тоні кіраваць бюро. Лаянэл пачынае насіць капялюш і паліто Фрэнка, а запалкавая скрыначка, які знайшлася ў кішэні Фрэнкавага паліто, вядзе Лаянэла ў афраамэрыканскі джаз-бар у Гарлеме. Ён разумее, што Фрэнк неяк зьвязаны з Лорай Роўз (Гугу Мбата-Роў), якая працуе на мэра Габі Гараўіца (Чэры Джонз) і якая змагаецца супраць разборкі бедных кварталаў, бо мясцовыя жыхары страчваюць сваё жытло, анічога не атрымоўваючы наўзамен. Лаянэл наведвае публічную сустрэчу з мэрам Гараўіцам, дзе таксама прысутнічае Мойзэс Рэнадлф (Алек Болдўін), камісар па разьвіцьці гораду. На сустрэчы журналіст Пол (Ўілем Дэфо) накідваецца з пытаньнямі да Мойзэса і сустрэчу прыпыняюць. У прыватнай бяседзе Лаянэл даведваецца ад Пола, што мэр кіруецца на самой справе Мойзэсам, які мае сапраўдную ўладу ў горадзе.

Пад выглядам рэпартэра Лаянэл знаёміцца ​​з Лорай, які распавядае яму пра гарадзкую палітыку і вядзе ў джаз-бар, які належыць ейнаму бацьку Білі (Робэрт Ўіздам). Білі мяркуе, што Лаянэл адзін зь людзей Мойзэса і зьбівае яго, аднак, Лаянэла выратоўвае трубач (Майкл К. Ўільямз), які выяўляе, што Пол і Мойзэса зьяўляюцца роднымі братамі. Акрамя таго, Лаянэл разумее нейкі Лібэрман атрымлівае незаконны прыбытак ад многіх угодаў з жыльлём, і што праграмы перасяленьня жыльля ёсьць махлярствам. Пол прадстаўляе Мойзэсу велізарны плян рэканструкцыі, каб палепшыць горад. Білі тэлефануе Лаянэлу, выбачаючыся за напад і прапаноўваючы сустрэчу, каб падзяліцца інфармацыяй. Па прыбыцьці Лаянэл знаходзіць Біла забітага, разгубленая Лора праводзіць ноч у Лаянэла. Лора выяўляе, што Біл быў ейным айчымам, а сапраўдным бацькам ёсьць Пол. Лаянэла выкрадаюць і прывозяць да Рэндалфа, які прапануе дэтэктыву не перашкаджаць яму і далучыцца да ягонай каманды. На рашэньне ён адводзіць 24 гадзіны.

У шапцы Фрэнка Лаянэл знаходзіць ключ ад шафы захоўваньня на станцыі Пэнсылванія, якая зьмяшчае дакумэнт на маёмасьць па-за горадам і пасьведчаньне аб нараджэньні Лоры, у якім паказана, што сапраўдным ейным бацькам ёсьць Мойзэс. Лаянэл даведваецца ад Тоні, што Лору хутка заб’юць, і ён імчыцца выратаваць яе, спыняючы жанчыну, перш чым яна ўвойдзе ў сваю кватэру. Выявілася, што Мойзэс згвалціў быў прыбірашчыцу ў гатэлі, у выніку чаго нарадзілася Лора. Лаянэл руўнуе пляны Моэйзэса пераслаўшы гэтую інфармацыю і пацьверджаньні журналісту. Сам Лаянэл зьязджае з гораду ў дом, які пакінуў яму Фрэнк, дзе яго чакае Лора.

## Крытыка
На Rotten Tomatoes фільм мае рэйтынг ухваленьня 64%, заснаваны на 217 аглядах зь сярэднім рэйтынгам 6,30/10. На думку крытыкаў фільм патрабуе цярпеньня, але ў выніку глядач атрымае асалоду ад выяўленьня цікавых фактаў і вырашэньня загадак. Metacritic прысвоіў фільму сярэднеўзважаных 60 пунктаў з 100 магчымых, базуючыся на 36 крытычных аглядах, што сьведчыць пра зьмяшаныя альбо сярэднія водгукі. Аўдыторыя, апытаная PostTrak, дала фільму агульную станоўчую адзнаку ў 76%, а 46% зь іх сказалі, што абавязкова рэкамэндуюць фільм дзеля прагляду.

## Крыніцы

## Вонкавыя спасылкі
* Афіцыйны сайт
* 
* 
* 

Катэгорыя:Фільмы 2019 году
Катэгорыя:Фільмы ЗША
Катэгорыя:Фільмы ЗША 2019 году
Катэгорыя:Фільмы Эдўарда Нортана
Катэгорыя:Драматычныя фільмы
Катэгорыя:Драматычныя фільмы 2019 году
Катэгорыя:Крымінальныя фільмы
Катэгорыя:Крымінальныя фільмы ЗША
Катэгорыя:Фільмы паводле раманаў
Катэгорыя:Фільмы паводле раманаў ЗША
Катэгорыя:Фільмы Warner Bros.
Катэгорыя:Фільмы на ангельскай мове